
Projekti „Narva uue hooldekodu ehitamine“ teostaja määramine ning omafinantseeringu kinnitamine
1. ASJAOLUD JA MENETLUSE KÄIK
Narva Linna Arenduse ja Ökonoomika Amet koostöös Narva Linnavalitsuse Linnamajandusameti ja Narva linna Sotsiaalabiametiga valmistab ette projekti „Narva uue hooldekodu ehitamine“. Projekti taotlust on plaanis esitada kuni 16.10.2023.a. avatud meetmesse „Kohaliku omavalitsuse üksustele liginullenergiahoonete ehitamine 2023“ toetuse saamiseks. 
Toetuse eesmärk on kohaliku omavalitsuse üksuste suure energiakuluga hoonete mahu vähendamine, asendades need liginullenergiahoonetega. Meetmest saadava toetuse maksimaalne summa on 1750 eurot ehitatava hoone abikõlbliku köetava pinna ühe ruutmeetri kohta. Lisaks on võimalik saada kuni 105 000 eurot kohaliku omavalitsuse hoonete hulgast lammutatava suure energiakuluga hoone, hoonete või hooneosa lammutamise toetus meetme vahenditest ühe projekti kohta.
Projektis kavandatakse teostada järgmiseid tegevusi: uue Narva hooldekodu hoonete  kompleksist ühe maja (köetava pinnaga ca 172,7 m2) ehitamine ja sisustamine ning kompleksi välisrajatiste ehitamine. Projekti eeldatav eelarve on kuni 2 851 378 eurot, omafinantseering on kuni 2 444 153 eurot. 
2022. aastal Narva Linnavalitsuse Sotsiaalabiameti tellimusel oli koostatud Narva hooldekodu projekti teostatavus-tasuvusanalüüs. 2021. aastal oli Narva Linnavalitsuse Linnamajandusameti tellimusel koostatud hooldekodu põhiprojekt (töö nr 303-21, peaprojekteerija OÜ Eviko Inseneribüroo).
Projekti tegevused 2024-2025:

1. Hooldekodu ehitamine sh ehitustöödega kaasnevad tööd (sh hangete ettevalmistamine ja korraldamine, tööprojekti koostamine, omanikujärelevalve, ehitusjuhtimine, autorijärelevalve jms - 2024-2025 aastatel. Ehitustööde eest vastutab Narva Linnavalitsuse Linnamajandusamet.

2. Suure energiakuluga hoone(te) (meetmest toetatava uue hoonestuse mahust (pindalast) vähemalt samas mahus) lammutamine. Lammutustööde eest vastutab Narva Linnavalitsuse Linnamajandusamet.

3. Uue hooldekodu sisustamine (meditsiinitehnika, mööbli ja sisustuse soetamine jm abitegevused) – 2025.aastal. Sisustamise eest vastutab Narva Linnavalitsuse Sotsiaalabiamet. 
Projekti elluviimine on planeeritud 2024.-2025. aastatele. Linnavolikogu otsusega on vaja kinnitada projekti omafinantseering ning määrata projekti teostaja (juhtiv partner).

Projekt on vastavuses kehtiva Narva linna arengukava 2035 strateegilise eesmärgiga 2.5: 
Kõigile vajajatele on tagatud kõrge kvaliteediga tervishoiuteenused, mis edendavad tervislikke eluviise ja toetavad väärikat vananemist,

Tegevus: Uue hooldekodu ehitamine.

Projekti eeldatav omafinantseerimise vajadus aastate kaupa on järgmine (juhul, kui aasta lõpus jäävad kasutamata vahendid, viiakse see üle järgmisele aastale):

	
	2024
	2025

	omafinantseerimine
	1 100 000
	1 344 153


Projekti elluviimiseks vajalikud omafinantseeringu rahalised vahendid aastate kaupa täpsustatakse igal aastal Narva linna arengukavas vastavalt KOKS § 371 lg-le 2 “Arengukava ja eelarvestrateegia on aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kavandamisel ning investeeringuteks toetuse taotlemisel”.
2. ÕIGUSLIKUD ALUSED
2.1 Vastavalt kohaliku omavalitsuse korralduse seaduse (edaspidi KOKS) § 22 lg 1 punktile 8  kuulub volikogu ainupädevusse laenude võtmine, võlakirjade emiteerimine, kapitalirendi- ja faktooringukohustuste võtmine, kohustuste võtmine kontsessioonikokkulepete alusel, kohaliku omavalitsuse üksuse finantsjuhtimise seaduse § 34 lõikes 7 nimetatud rendikohustuste võtmine, muude tulevikus raha väljamaksmist nõudvate pikaajaliste kohustuste võtmine ning piirmäära kehtestamine rahavoogude juhtimiseks võetavale laenule.

2.2 Vastavalt KOKS § 37¹ lõikele 2 on arengukava ja eelarvestrateegia on aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kavandamisel ning investeeringuteks toetuse taotlemisel.

3. OTSUS
3.1 Lubada Narva Linnavalitsuse Linnamajandusametil esitada projekt “Narva uue hooldekodu ehitamine“ meetmesse "Kohaliku omavalitsuse üksustele liginullenergiahoonete ehitamine 2023" toetuse saamiseks.
3.2 Kinnitada projekti “Narva uue hooldekodu ehitamine“ projekti juhtivpartneriks/teostajaks Narva Linnavalitsuse Linnamajandusamet.

3.3 Kinnitada projekti “Narva uue hooldekodu ehitamine“ omafinantseering 2024.-2025. aastatel kuni 2 444 153 euro.

3.4 Positiivse rahastamise otsuse korral lubada Narva Linnavalitsusel võtta laenu punktis 3.3 nimetatud omafinantseeringu katmiseks 2024.-2025. aastatel kuni 2 444 153 euro. 
3.5 Projekti omafinantseerimise summad aastate lõikes kajastada Narva linna Arengukavas.
4.  VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5.  OTSUSE JÕUSTUMINE
Otsus jõustub seadusega sätestatud korras.

Tatjana Stolfat

Linnavolikogu esimees

